open-index/open-wikipedia-markdown huggingface dataset:
Teddy Flack

**Edwin Harold Flack**, conoixiu esportivament como **Teddy Flack**, naixiu de Londres o 5 de noviembre de 1873 y muerto en Melbourne o 10 de chinero de 1935, estió un esportista Australiano d'orichen britanico que partecipaba en competicions d'atletismo y tenis prencipalment. Ye recordau por estar o primer australiano en ganar una medalla d'oro en os Chuegos Olimpicos cuan ganó a preba de 1.500 m lisos o segundo diya d'os Chuegos, establindo en ixas mesmas prebas los primers récords olimpicos.

Partecipó en os Chuegos Olimpicos celebraus en Atenas en 1896 an aconsiguió d'os medallas d'oro en atletismo y una de bronce en tenis, tamién partecipó en a maratón d'istos chuegos en a que plegó a estar en o primer puesto dica amán de l'arribada a la ciudat Atenas y a on albandonó a cursa.

A livel local Flack estió un reconoixiu corredor que ganó bels cursas y campionatos d'Australia, estando campión d'Australia de 1.500 metros lisos en 1893 y 1894, a livel internacional Flack tamién estió ganador de bels cursas en campionatos colonials britanicos y .

## Vinclos externos

*  Biografía de Teddy Flack
Harry Hillman

**Harry Livingston Hillman Jr.** mes conoixito como **Harry Hillman** naixito o 8 de setiembre de 1881 y muerto 9 d'agosto de 1945, estió un atleta estausunidense especializato en prebas de velocidat y cletas.

Partecipó en dos Chuegos Olimpicos, en Saint Louis 1904 estió campión en as prebas de 400 metros lisos, 200 y 400 metros cletas, y en os de Londres 1908 estió medalla d'archent en os 400 metros cletas.

En competicions nacionals estió campión d'os Estaus Unius de 400 metros lisos en 1903 y 1908. Dende l'anyo 1910 estió entrenador d'atletas en Dartmouth dica a suya muerte, y tamién fue parti d'os entrenadors de l'equipo olimpico d'Estaus Unius en París 1924, Amsterdam 1928, y Los Angeles 1932.

## Vinclos externos
*  Biografía de Harry Hillman y resultatos en os Chuegos Olimpicos.
Tom Burke

**Thomas Edmund Burke** mes conoixito como **Tom Burke** naixito de Boston, Massachusetts o 15 de chinero de 1875 y muerto en mesmo puesto o 9 d'agosto de 1945, estió un atleta estausunidense especializato en prebas de velocidat y meyo fundo. Estió campión d'Estaus Unius en a preba de 440 yardas en 1895, 1896 y 1897 y de 880 yardas en 1898, amás estió o primer esportista en ganar una medalla d'oro en os Chuegos Olimpicos d'a era moderna con as suyas victorias en 100 y 400 metros lisos.

Dimpués d'a suya retirata d'a competición estió entrenador en a *Mercersburg Academy* y treballó como periodista en bels diarios de Boston.

## Referencias

## Vinclos externos
*  Biografía de Tom Burke
A Reina d'as Nieus

**A Reina d'as Nieus** (*Snedronningen* en danés) ye un cuento de fadas escrito por Hans Christian Andersen, que fue publicato por primera vegata en l'anyo 1845. O cuento recenta una historia vivita por dos ninos y a luita entre o bien y o mal.

O cuento ye o numero 27 d'a colección d'Andersen.

A historia ye considerata por muitos como una d'as millors obras d'Andersen. S'incluye por un regular en os cuentos seleccionatos y coleccions d'o suyo treballo, amás d'estar reimpreso con frecuencia en edicions de libros de cuentos ilustratos ta ninos. A historia tien adaptacions en bels medios de comunicación, incluindo cintas d'animación, dramas televisivos, y videochuegos.

## Vinclos externos
Fuent d'el Cepo

**Fuent d'el Cepo** (*Fuen del Cepo* oficialment en castellano) ye un casal de lo termin municipal d'Albentosa, en la comarca de Gúdar-Chabalambre y en la provincia de Teruel. La suya población ye de 26 habitants (1991). Ye situau a una altaria de 1030 m y a 44&nbsp;km de Teruel.

## Cheografía
Ye a lo sud de lo nuclio principal d'Albentosa y a lo norte de Cerro Cepo, un cerro que fa de muga entre los termins municipals de Manzanera, Albentosa y Lo Toro.

## Historia
Ye mencionau ya en un texto de l'anyo 1261 en relación a los termins que Chaime I d'Aragón concedió a Exerica cuan la deseparó de lo territorio perteneixient a lo concello de Teruel.

## Referencias

## Vinclos externos
*  En a web oficial d'Albentosa
Jackie Joyner

**Jacqueline Joyner-Kersee** mes conoixida como **Jackie Joyner** u **Jackie Joyner-Kersee** y naixida de East St. Louis, Illinois o 3 de marzo de 1952 ye una atleta estausunidense hue retirada que yera especializada en brinco de largaria y prebas combinatas.

Partecipó en cuatre Chuegos Olimpicos, prencipiando a suyas partecipacions en os Chuegos en Los Angeles 1984 con una medalla d'archent en a preba d'heptatlón, en Seúl 1988 estió campiona en as prebas d'heptatlón y brinco de largaria, y en Barcelona 1992 en heptatlón a mas d'una medalla d'archent en brinco de largaria, a suya zaguera participación estió en Atlanta 1996 a on aconsiguió una atra medalla d'archent tamién en brinco de largaria.

En o Campionato d'o mundo d'atletismo tamién aconsiguió destacadas actuacions estando campiona en Roma 1987 en heptatlón y brinco de largaria, en Tokio 1991 campiona en largaria y en Stuttgart 1993 en heptatlón.

Os premios a millor atleta de l'anyo en Estaus Unius (*[[Night of Legends awards]]*) en categoría femenina tienen o nombre de *Jackie Joyner-Kersee Female Athlete of the Year* en a suya honor dende l'anyo 2013.

## Universidat de California
Mientres a suya estancia en a Universidat d'UCLA compachinó los suyos estudios con o basketbol y l'atletismo, mientras este periodo estió una pieza fundamental de l'equipo de basketbol d'a Universidat estando habitualment parte de l'equipo titular, amás en l'atletismo aconsiguió una sobrebuena progresión dica situar-se como una d'as millors atletas d'o país cuan se licenció en Historia.

## Familia
Chirmana d'Al Joyner y cunyada de Florence Griffith, chuntos son la segunda familia con mas medallas d'oro olimpicas con un total de 7, tamién ye una d'as familias que mas medallas totals tienen con as 3 d'archent y 2 de bronce que tamién han ganau.

## Referencias

## Vinclos externos
* [Biografía de Jackie Joyner-Kersee en a pachina web de [World Athletics].]
Chemnitz

**Chemnitz** (pronunciau en alemán /ˈkʰɛmnɪt͡s/) ye una ciudat d'o estau federau de Saxonia y, dimpués de Leipzig y Dresde, a ciudat mas gran d'ixe estau. Ye situada sobre lo río Chemnitz.

A suya población ye de 243.173 habitants en una superficie de 220,9 km, con una densidat de población de 1.101 hab/km².

Mientres o periodo d'os anyos 1953 y 1990, fendo parte d'a Republica Democratica Alemana, la ciudat recibió lo nombre de **Karl-Marx-Stadt** (Ciudat de Karl Marx).

## Referencias

## Vinclos externos

*       Pachina web oficial de Chemnitz.
Dortmund

**Dortmund** (pronunciau en alemán /ˈdɔʁtmʊnt/, en baixo saxón *Düörpm*, en latín *Tremonia*)  ye una ciudat d'o estau federau de Renania d'o Norte-Westfalia y, dimpués de Colonia, a ciudat mas gran d'o estau y a setena d'Alemanya. Ye situada sobre o río Emscher.

A suya población ye de 580.956 habitants en una superficie de 280,4 km, con una densidat de población de 2.072 hab/km².

## Esporte
O suyo equipo de fútbol mes representativo ye o *[[Borussia Dortmund]]*, que chuga en a Bundesliga, que ha ganau 8 vegadas estando lo zaguer títol en a temporada 2011/2012.

## Referencias

## Vinclos externos

*     Pachina web oficial de Dortmund.
Dresde

**Dresde** (en alemán *Dresden*, pronunciau /ˈdʁeːsdᵊn/, en alto saxón *Dräsdn*, en sorbio *Drježdźany*)  ye a capital d'o estau federau de Saxonia y, dimpués de Leipzig, a ciudat mas gran d'o estau. Ye situada sobre o río Elba.

A suya población ye de 529.781 habitants en una superficie de 328,31 km, con una densidat de población de 1.624 hab/km².

## Alcaldes
Lista d'alcaldes democraticos dende 1945:

## Puestos d'intrés
*Residenzschloss.
*Fürstenzug.
*Hofkirche.
*Semperoper.
*Frauenkirche.
*Zwinger.
*Schloss Pillnitz.
*Blaues Wunder.

## Galería d'imáchens

Dresden-2104-Elbpanorama-2015-gje.jpg|Panorama.
Dresden-2284-Residenz-grosser Schlosshof-2015-gje.jpg|Residenzschloss.
Dresden-1268-Fuerstenzug-2008-gje.jpg|Fürstenzug.
Dresden-2304-Residenz-vom Hausmannsturm-Hofkirche-2015-gje.jpg| Katholische Hofkirche.
Dresden-2208-Theaterplatz-Semperoper-2015-gje.jpg|Semperoper.
Dresden-2342-Frauenkirche-2015-gje.jpg| Frauenkirche.
Dresden-2410-Zwinger-Suedost-Seite mit Glockenspielpavillon-2015-gje.jpg|Zwinger.
Dresden-2442-Zwinger-Kronentor-Westecke gespiegelt-2015-gje.jpg| Cantonada ueste d'o Zwinger, reflectada en l'augua.
Dresden-1588-Blaues Wunder-2008-gje.jpg|Blaues Wunder
Dresden-Pillnitz-Schloss-118-Wasserpalais-2015-gje.jpg| Castiello de Pillnitz.


## Vinclos externos

*         Pachina web oficial de Desde.
Münster

**Münster** (pronunciato en alemán /ˈmʏnstɐ/, en baixo saxón *Mönster*, en latín *Monasterium*)  ye una ciudat d'o estato federato de Renania d'o Norte-Westfalia. Ye situata sobre os ríos Ems y Aa.

A suya población ye de 291.754 habitants en una superficie de 302,89 km, con una densidat de población de 963 hab/km².

## Puestos d'intrés
* St.-Paulus-Dom.
* Stadthausturm.
* Prinzipalmarkt.
* Erbdrostenhof.
* Buddenturm.
* St.-Mauritz-Kirche.
* Zwinger.

## Personalidaz naixitas de Münster
* Franka Potente, actriz.

## Referencias

## Vinclos externos

*        Pachina web oficial de Münster.
Nuremberg

**Nuremberg** (en idioma alemán *Nürnberg* y pronunciato /ˈnʏɐ̯nbɛɐ̯k/, en franco oriental *Närmberch*, *Närrnberch* u *Nämberch*)  ye una ciudat independient d'o estau federau de Bavera y, dimpués de Munich, a ciudat mas gran d'o estau. Ye situata sobre o río Pegnitz.

A suya población ye de 511.628 habitants en una superficie de 186,38 km, con una densidat de población de 2.745 hab/km².

## Clima
Nuremberg tien un clima de transición templado humido y fresco que no ye muit continental ni muit maritimo. As temperaturas mensuals promeyo esclaquían entre −1.4&nbsp;°C en chinero y 18&nbsp;°C en agosto, manimenos en cualques días s'aconsiguen temperaturas maximas de mas de 35&nbsp;°C. A cantidat de precipitación ye liucherament menor d'o habitual pa la suya ubicación cheografica. A razón d'isto ye a ubicación de Nuremberg en a Cuenca de Franconia que ye una foya que mantiene as masas d'aire humido luent de l'aria urbana.

## Alcaldes
Lista d'alcaldes democraticos dende 1945:

## Puestos d'intrés
* Nürnberger Burg.
* Casa d'Albrecht Dürer (*Albrecht-Dürer-Haus*).
* Dokuzentrum.
* Germanisches Nationalmuseum.
* Stadtmauer.
* Pegnitzbrücke.
* Ilesia de Sant Lorién (* St.-Lorenz-Kirche*).
* Schöner Brunnen.
* Nassauer Haus.
* Kirche St. Sebald.
* Handwerkerhof.

## Personalidaz naixitas de Nuremberg
* Conrad Paumann (1410-1473) compositor.
* Albrecht Dürer (1471-1528) pintor.
* Lukas Oslander (1534-1604) compositor.
* Johann Pachelbel (1653-1706) compositor.
* Johann Gabriel Doppelmayr (1677-1750) matematico.
* Berta Schwarz (1858-1947) soprano.
* Max Erdmannsdörffer (1848-1905) compositor.
* Johann Christoph Vogel (1756-1788) compositor.
* Daniel Eberlin (1630-1685) compositor.
* Carl Rorich (1869-1941) compositor.
* Siegmund Günther (1848-1923) matematico.

## Galeria

Nuernberg-Burg-26-Sinwellturm-2006-gje.jpg
Nuernberg-St Sebald-12-Burg-2006-gje.jpg
Nuernberg-10-Tiergaertnertorturm-2006-gje.jpg
Nuernberg-Ehekarussell-08-2005-gje.jpg
Nuernberg-Ehekarussell-32-Sachs-Gedicht-2005-gje.jpg
Nuernberg-Frauenkirche-04-am Hauptmarkt-2006-gje.jpg
Nuernberg-Rochusfriedhof-06-2006-gje.jpg
Nuernberg-Rochusfriedhof-34-2006-gje.jpg


## Referencias

## Vinclos externos

*   Pachina web oficial de Nuremberg.
Tchålerwè

**Tchålerwè** (en valón *Chålerwè* o *Tchålerwè*; en francés y oficialment *Charleroi*) ye una ciudat belga de luenga francesa, en a rechión de Valonia y en a provincia de Hainaut.

A ciudat tien una población de 203.464 habitants en 2011, con una superficie de 102,08&nbsp;km² y una densidat de población de 2.000 hab/km². A suya aria urbana tien 522.522 habitants (2008), y ye a cinquena aria metropolitana de Belchica dimpués d'a rechión de Bruselas-Capital, Anvers, Lidje y Gant; ye tamién a tercera ciudat d'o país dimpués d'Anvers y Gant.

## Esporte
### Competicions esportivas
En l'anyo 1996 Tchålerwè organizó o Campionato Europeu de Campo a Traviesa en a suya tercera edición.

## Localidaz achirmanatas
*  Hirson, Francia.
*  Saint-Junien, Francia.
*  Schramberg, Alemanya.
*  Waldkirch, Alemanya.
*  Manoppello, Italia.
*  Casarano, Italia.
*  Follonica, Italia.
*  Himeji, Chapón.
*  Donetsk, Ucraína.
*  Pittsburgh, Estaus Unius.

## Vinclos externos

*   Pachina web municipal.
*  Le Palais des Beaux-Arts.
*  Charleroi Expo.

## Referencias
Pietro Mennea

**Pietro Paolo Mennea** mes conoixito como **Pietro Mennea**, naixito de Barletta, Pulla o 28 de chunio de 1952 y muerto en Roma, Lazio o  21 de marzo de 2013 estió un atleta italiano que yera especializato en prebas de velocidat y relevos. Participó en cinco Chuegos Olimpicos y estió ganador d'una medalla d'oro en Moscú 1980 y dos medallas de bronce una en Moscú 1980 y unatra en Múnich 1972. En l'actualidat a suya marca en os 200 metros lisos ye récord d'Europa.

Dimpués d'a suya retirata como atleta d'elite estió abocato, representant d'atletas y politico, estando esleyito eurodiputato dende 1999 dica 2004 por o partiu *I Democratici*.

## Carrera esportiva
Participó en cinco Chuegos Olimpicos y estió ganador d'una medalla d'oro en Moscú 1980 y una medalla de bronce en Múnich 1972 en a preba de 200 m. lisos a mas de ganar atra medalla de bronce en Moscú 1980 en os relevos 4 x 100 m lisos. En o Campionato d'o Mundo d'atletismo de Helsinki 1983 aconsiguió una medalla d'archent en os relevos 4 x100 y una de bronce en 200 metros lisos. Aconsiguió muitas otras clasificacions destacatas en campionatos internacionals en os que bi ha de destacar tres medallas d'oro en o Campionato d'Europa d'Atletismo (una en 200 m. en Roma 1974 y dos en 100 y 200 en Praga 1978).

En os campionatos nacionals aconsiguió estar campión d'Italia muitas vegatas, 3 en os 100 metros llisos en 1974, 1978 y 1980, 11 vegatas en 200 metros lisos en 1971, 1972, 1973, 1974, 1976, 1977, 1978, 1979, 1980 , 1983 y 1984 y una en relevos 4x100 en l'anyo 1974.

## Bibliografía
* 

## Vinclos externos
*  Biografía de Pietro Mennea en a pachina web d'a IAAF.
*  Pachina web personal.
*  Fundación Pietro Mennea.
*  Biografía y historial de Pietro Mennea en os Chuegos Olimpicos.
Gant (Flandres)

**Gant** (en neerlandés y oficialment ***Gent***; en francés ***Gand***) ye una ciudat belga de luenga neerlandesa, en a rechión de Flandres y en a provincia de Flandres Oriental, que ye a suya capital.

A ciudat tien una población de 248.242 habitants en 2012, con una superficie de 156,18&nbsp;km² y una densidat de población de 1.589,46 hab/km². A suya aria urbana tien 594.582 habitants (2008), y ye a cuatrena aria metropolitana de Belchica dimpués d'a rechión de Bruselas-Capital, Anvers y Lidje; y ye a segunda ciudat d'o país dimpués d'Anvers.

## Toponimia
Muitos autors fan remontar este toponimo a la parola celta *ganda* ("forcallo", "confluencia"), referindo-se a lo forcallo d'os ríos Escalda y Leie. En aragonés y atras luengas neolatinas bi ha un exotoponimo *Gant* que se documenta en as "Actas d'as Corz de Monzón de 1376" (cuan fan una taxación de teixius foranos, incluyida a "escarlata viada de Gant"), y en as ordinacions d'a Confrairía de Sant Francisco de Uesca 1416:

## Localidaz achirmanatas
*  Saint-Raphaël, Francia (dende 1958).
*  Wiesbaden, Alemanya (dende 1969).
*  Kanazawa, Chapón (dende 1971).
*  Melle, Alemanya (dende 1977).
*  Tallinn, Estonia (dende 1982).
*  Mohammedia, Marruecos (dende 1982).
*  Nottingham, Reino Uniu (dende 1985).

## Referencias

## Vinclos externos

*  Pachina web municipal.
*      Pachina oficial de turismo
*  Gebuurten of dekenijen van Gent
Yun Chi-ho

**Yun Chi-ho** (en hangul: 윤치호; en hanja: 尹致昊) y conoixito tamién por o suya embotada **Jwaong**(좌옹;佐翁), naixito de Ahsan (Chungcheongnam,Corea) o 26 d'aviento de 1864 y muerto en Gaesung (Gyunggi, Corea) o 9 d'aviento de 1945, estió un politico, filosofo y activista d'a independencia coreyana mientres a Segunda Guerra Mundial, cuan Corea recuperó l'independencia de Chapón.
Burgas

**Burgas** (Бургас en bulgaro) ye una ciudat de Bulgaria, que se troba situata en l'oblast de Burgas, estando-ne a suya capital.

A ciudat tien una población de 200.271 habitants en 2012, con una superficie de 253,644&nbsp;km² y una densidat de población de 789,57 hab/km². Ye a cuatrena ciudat d'o país dimpués de Sofiya, Plovdiv y Varna.

## Referencias

## Vinclos externos

*   Pachina web oficial municipal d'a ciudat de Burgas.
Chércoles

**Chércoles** ye un lugar d'a provincia de Soria (Castiella y Leyón), situau en o municipio d'Almaluez. Fa parte d'a comarca d'o Campo de Gómara y d'o partiu chudicial d'Almazán.

En l'anyo 2009 teneba una población de 37 habitants.

## Cheografía
O lugar de Chércoles se troba situato a 928 metros d'altaria sobre o livel d'a mar, a una distancia d'11 km d'Almaluez, a capital d'o suyo municipio, y de 62,1&nbsp;km d'a ciudat de Soria, a capital d'a suya provincia.

## Toponimia
O toponimo *Chercoles* ye un toponimo mozarabe que se remonta a la variant *CERCUS* d'o latín *QUERCUS* con o sufixo *-OLUS*, como o microtoponimo *[[Ciércol]]* d'a Val de Vio.

## Demografía

## Referencias
José Luis Soro Domingo

**José Luis "Pepe" Soro Domingo** (Zaragoza, 17 d'aviento de 1966) ye un politico aragonés, estió president de Chunta Aragonesista dende o 10 de febrero de 2012 dica 8 de febrero de 2020 y deputau en as Corz d'Aragón por a circumscripción de Zaragoza dende 2011 (VIII Lechislatura).

## Biografía
Ye licenciau en Dreito por a Universidat de Zaragoza y colechiau en Zaragoza dende 1993 (encara que en l'actualidad no exerce).

Militant de CHA dende 1994, ha estau o responsable d'a Vicesecretaría Cheneral d'Acción Politica dende 2008. En febrero de 2012, fue eslechiu president de Chunta Aragonesista con o 74,2% d'os votos, en a IX Asemblea Nacional, succedindo a Nieves Ibeas.

Ha estau deputau por Chunta Aragonesista en as Corz d'Aragón por a circumscripción de Zaragoza dende as eleccions de mayo de 2011. Ye portavoz adchunto d'o Grupo Parlamentario. Estió asesor churidico d'o Grupo Parlamentario CHA en as Corz d'Aragón en as lechislaturas VI y VII (2003-2011).

## Referencias

## Vinclos externos
*  Sorollar: O Blog de José Luis Soro
*  José Luis Soro en Twitter
*  Firmas: José Luis Soro. Diario Aragonés. 2011
*  Jose Luis Soro: "Los tiempos de Chunta los marca Chunta". El Periódico de Aragón.
Rechión Zumpango

**Zumpango** (en náhuatl *Tzompanco*) ye una rechión historica de Mexico. Ista rechión se localiza a o norte d'o estato de Mexico y se ye conoixe tamién como la **XVI Rechión de Zumpango** y ye una d'as rechions con mayor creiximento poblacional. Tien una superficie de 8.305&nbsp;km² y comprende o 12,8% d'o territorio d'a entidat. A suya capital se troba en Zumpango d'Ocampo.

## Toponimia
*Zumpango* provién d'o náhuatl *Tzompantli*, *tierra d'a filera d'os [[cranio]]s*.

## Municipios d'a Rechión



## Vinclos externos

## Referencias
Partenón (desambigación)

O **Partenón** puet estar:

* **[[Partenón]]**, o templo d'Atenas.
* **[[Partenón (Nashville)]]**, una replica a escala real d'o Partenón en Nashville, Tennessee.
Bebo Valdés

**Bebo Valdés** (Quivicán, Cuba, 9 d'octubre de 1918 - Estocolmo, Suecia, 22 de marzo de 2013) estió un musico de jazz y musica cubana. Ye considerau una d’as figuras centrals d’a musica d’o suyo país de conchunta con atros musicos, sin ir mas luent como o suyo fillo, Chucho Valdés, que ye tamién un pianista reconoixiu.

## Historia
Fillo d’una familia d’esclaus, estudió en o conservatorio de L’Habana y en os anyos cuaranta tanyó en cuantas orquestas, entre as cuals ye a d’o Club Tropicana, d’a cual estió director musical uns anyos, entre os cuals estió tamién muit solicitau como pianista, arreglista y compositor, con exitos como o mambo ‘La rareza del siglo’.

Istos anyos, recibió y absorbió a influencia d’o jazz, y en 1952 o productor Norman Granz organizó con él una d’as primeras gravacions de jazz afrocubano. Disconforme con a revolución cubana, en 1960 s’exilia ta Mexico, a on vivió dica 1963, cuan se tresladó ta Suecia, a on dica os anyos novanta estió pianista en clubs de jazz y restaurants.

Retirau en 1990, en 1994 estió redescubierto por o mosico afrocubano Paquito De Rivera, con o cual gravó iste anyo ‘Bebo Rides Again’, disco que lo prochectó internacionalment.

## Obra
Bebo ha feito numerosos conciertos y ha grabau a-saber-los discos como director d’orquesta, compositor -entre atros, d’a banda sonora d’o documental ‘Calle 54‘ (2001), de Fernando Trueba, que tamién coprotagoniza-, y pianista, aspecto en o cual destaca o dúo con o cantaor de flamenco Diego "El Cigala".

Con ‘El Arte del Sabor‘ ganó dos Grammy en 2001. O tercer se lo levó por o disco ‘Lágrimas Negras’ con Diego "El Cigala". Amás, en ganó dos mas con ‘Bebo de Cuba’ y unatro con o disco integral de piano ‘Bebo’ en 2006. Con Fernando Trueba gravó ‘El Milagro de Candeal‘, dirichida por Fernando Trueba y en 2010 fació a banda sonora de ‘Chico y Rita’, l’argumento d’a cual contiene fragmentos d’a suya propia vida.

## Se veiga tamién
* Cintas interpretadas por Bebo Valdés.

## Vinclos Externos
*  ''S’ha muerto Bebo Valdés, o lechendario pianista cubano'', en *[[Arredol (diario dichital)|Arredol]]*.
Plzeň

**Plzeň** (*Plzeň* // en checo) ye una ciudat d'a Republica Checa, capital d'a rechión de Plzeň.

A suya población ye de 172.932 habitants (2010) en una superficie de 137,65 km², con una densidat de población de 1.256 hab/km², y ye situata entre os 310 y os 452 metros d'altaria sobre o livel d'a mar.

## Vinclos externos

*    Pachina web oficial municipal.
Seu de Sant Pavlo de Londres

A **Seu de Sant Pavlo de Londres** (en anglés *St Paul's Cathedral*) ye a una ilesia de Londres, seu d'a Diocesi de Londres aintro d'a Ilesia d'Anglaterra. A suya advocación a Sant Pavlo data de l'antiga ilesia que se trobaba en iste mesmo puesto y que s'establió en l'anyo 604. Sant Pavlo se situa en a tuca d'o tozal de Ludgate, o punto mas alto d'a Ciudat de Londres, y ye a ilesia prencipal d'a Diocesi de Londres. L'actual edificación data d'o sieglo XVII y se construyió en estilo barroco anglés seguindo o disenyo de Sir Christopher Wren, como parti d'una reconstrucción que se fació en a ciudat dimpués d'o Gran Incendio de Londres.

A seu ye un d'os mas famosos iconos d'a ciudat de Londres, con a suya cupula dominó l'horizont d'a ciudat mientres 300 anyos. Con 111 m d'altaria, estió l'edificio mas alto de Londres dende 1710 dica 1962, y a suya cupula se troba encara entre as mas altas d'o mundo. En termins d'aria, Sant Pavlo ye a segunda ilesia mas gran d'o Reino Uniu dimpués d'a Seu de Liverpool.

A seu de Sant Pavlo tien un papel prou important en a identidat nacional d'a población anglesa. Asinas ye o motivo prencipal d'a-saber-los articlos promocionals, como as postals con imáchens d'a cupula rodiata por o fumo y as flamas en o Blitz mientres a Segunda Guerra Mundial.

Sant Pavlo ha estato o puesto a on s'han feito importants ceremonias como os funerals de l'almirant Nelson, o Duque de Wellington u Sir Winston Churchill; as celebracions d'o chubileu d'a reina Victoria; as misas en rematar a Primera y Segunda Guerras Mundials; a voda entre o prencipe Carlos y Diana de Galas, u as celebracions d'o 80eno cabo d'anyo d'a reina Isabel II entre atros muitos actos.

## Referencias

## Vinclos externos

* Pachina oficial d'a seu
Miguel Poblet

**Miguel Poblet i Orriols** conoixiu a sobén como **Miquel Poblet**, naixiu de Montcada i Reixac, Catalunya, o 18 de marzo de 1928 y muerto en Barcelona, o 6 d'abril de 2013, estió un ciclista catalán, reconoixiu como lo millor ciclista catalán d'a historia.

Estió ciclista profesional dende l'anyo 1944, con 16 anyos, dica que plegó en 1962; mientres a suya carrera esportiva aconsiguió ganar 62 prebas. Entre as més destacadas están as dos victorias en a clasificacion cheneral d'a Volta a Catalunya (1952 y 1960), 2 victorias en a Milán-San Remo (1957 y 1959), 20 etapas d'o Giro d'Italia, 3 en o Tour de Francia y 3 tamién en a Vuelta a Espanya. Tamién estió campión d'Espanya de Montanya en 1947, 1948 y 1949, estando tamién un destacau corredor de cursas en pista que ganó la Cursa Americana o Madison en o Campionato d'Espanya de Ciclismo en Pista de 1952, entre d'atras.

## Referencias

## Vinclos externos
*  Palmares e imáchens de Miguel Poblet.
Organización territorial de Bosnia y Herzegovina

**[[Bosnia y Herzegovina]]** ye un estato federal constituyito por dos entidaz, la Federación de Bosnia y Herzegovina y la Republica Serbia; y un districto especial, o Districto de Brčko. A Federación de Bosnia y Herzegovina se subdivide en cantons y a Republica Serbia en rechions. 
Ista división fue imposada por os Alcuerdos de Dayton de 1995 y en 2000 se creyó o Districto de Brčko con territorio d'as dos entidaz.

## Entidaz

## Organización territorial d'a Federación de Bosnia y Herzegovina

Ta mas información sobre a división politica d'a Federación de Bosnia y Herzegovina se veiga o siguient articlo:

* Organización territorial d'a Federación de Bosnia y Herzegovina

## Organización territorial d'a Republica Serbia

Ta mas información sobre a división politica d'a Republica Serbia se veiga o siguient articlo:

* Organización territorial d'a Republica Serbia
Federación de Bosnia y Herzegovina

**Federación de Bosnia y Herzegovina** (en bosnio, serbio y croata *Federacija Bosne i Hercegovine*; en cirilico serbio *Федерација Босне и Херцеговине*) ye una d'as dos entidaz de Bosnia y Herzegovina, chunto a la Republica Serbia. A Federación fue creyada con l'obchectivo d'acullir a las comunidaz d'orichen bosnio y croata a partir d'os Alcuerdos de Washington sinyaus o 18 de marzo de 1994, por os que se creyó l*'Asamblea Constituyent* (*Ustavotvorna skupština/Ustavotvorni Sabor*), que se existió dica 1996.

A Federación muga a o norte, este y sud-este con a Republica Serbia, a o sud con a mar Hadriana y con Croacia, igual que a l'ueste y a o nord-ueste.

A Federación de Bosnia y Herzegovina ye habitada prencipalment por bosnios y croatas, motivo por o que a vegadas ye conoixida de manera informal como *Federación Bosnio-Croata*. Manimenos, y dimpués d'a decisión presa en 2001 por o Tribunal Constitucional d'a República de Bosnia y Herzegovina, os serbios pasoron a estar consideraus oficialment como tercer grupo étnico constituyent d'a Federación. Dito reconoiximiento estió recíproco ta bosnios y croatas en a Republica Serbia.

A Federación tien a suya propia capital, gubierno, bandera y escudo (anulaus dende o 31 de marzo de 2007), president, parlamento, duana y cuerpos de seguridat, sistema postal (dos, de feito) asinas como una aerolinia de bandera (BH Airlines). Teneba tamién as suyas propias Fuerzas Armadas, ditas *Vojska Federacije Bosne i Hercegovine*, que se trobaban baixo control dreito d'o ministro d'Esfensa d'a Republica de Bosnia y Herzegovina, igual que o *[[Eixercito d'a Republica Serbia|Vojska Republike Srpske]]*. Os dos cuerpos prencipioron a suya integración en zaguerías de 2005, desapareixendo como entidaz deseparadas l'1 de chinero de 2006 ta formar 6 meses dimpués, o 6 de chunio, as Fuerzas Armadas de Bosnia y Herzegovina, a o mando d'o ministro d'Esfensa de Bosnia y Herzegovina.

## Se veiga tamién
* Republica Serbia.
* Republica croata de Herzeg-Bosnia.
* Republica de Bosnia y Herzegovina.
* Bosnia Occidental.
* Organización territorial de Bosnia y Herzegovina.
* Radio-Televizija Bosne i Hercegovine.

## Vinclos externos

*     Web d'o Gubierno d'a Federación de Bosnia y Herzegovina
*    Parlamento d'a Federación de Bosnia y Herzegovina
Vuelta a Espanya

A **Vuelta a Espanya** conoixito a sobén como **La vuelta** (en castellano *Vuelta a España*) ye una cursa ciclista por etapas disputata en Espanya y a vegatas atros países d'arredol mientres tres semanas en o mes de setiembre. Fa parte de l'UCI WorldTour y ye considerata como una d'as tres grans cursas ciclistas chunto a o *[[Tour de Francia]]* y a o Giro d'Italia. A suya primera edicion prencipió o 29 d'abril de 1935 en Madrit con 14 etapas y 3.425 kilometros.

O primer clasificato d'a clasificación cheneral leva un maillot de color royo.

O ciclista que ha ganato mes vegatas a Vuelta a Espanya ye Roberto Heras (4) y o corredor con mes etapas ganatas ye Delio Rodríguez con 38.

## Lista de ganadors

## Vinclos externos

* // Pachina web oficial d'a ''Vuelta a Espanya''.

## Referencias
Juan José Cobo

**Juan José Cobo Acebo** mas conoixito como **Juan José Cobo** u **Juanjo Cobo**, naixito de Torrelavega, Cantabria l'11 de febrero de 1981, ye un ciclista profesional ya retirau d'o ciclismo profesional, que yera conoixiu con a embotada d*'El Bisonte de La Pesa*. Entre as suyas millors cursas cal destacar o primer pùesto en a claseficacion cheneral y en a combinata en a Vuelta a Espanya de 2011, o primer puesto en a cheneral d'a Vuelta a o País Basco de 2007, una victoria d'etapa en o Tour de Francia y dos en a Vuelta a Espanya. En a suya zaguera temporada fue parte d'a plantilla de l'equipo Torku Sekerspor.

## Vinclos externos

*  Palmarés e imáchens de Juan José Cobo a ''sitiodeciclismo.net''.
Las Barracas de los Chaqueses

**Las Barracas de los Chaqueses** (*Venta de la Jaquesa* actualment en castellano) ye un despoblau de lo termin municipal d'Albentosa, en la comarca de Gúdar-Chabalambre y en la provincia de Teruel.

## Toponimia
En lo sieglo XVI ya s'escribiba *La Iaquesa* en textos locals en castellano. Por eixemplo *La Iaquesa* figura como una de las aldeyas dependients de Teruel en la compilación de lo Fuero de Teruel que Gil de Luna publicó en 1565. Actualment lo parache a on quedan las antigas edificacions ye conoixiu como *La Jaquesa* u *Venta de la Jaquesa*.

## Cheografía
Las Barracas de los Chaqueses ye en la cantonada sud-este de lo termin d'Albentosa, a mitat camín entre Fuent d'el Cepo y Sant Agostín, chusto a cantos de la muga municipal entre lo termin d'esta zaguera localidat y lo d'Albentosa y a poco mes de 2&nbsp;km de la muga con una francha de lo termin municipal de Lo Toro (Castellón) que lo desepara de Barracas, tamién en la Provincia de Castellón.

L'actual partida dita *La Jaquesa* a on se troba lo despoblau ye travesada por la carretera que comunica Teruel con Murviedro. Tamién ye travesada por dos vías lo ferrocarril, y ye un poquet a lo sud de la Estación de Mora de Rubielos. Estas tres vías de comunicación trescruzan lo barranco de la Jaquesa u Rambla de la Jaquesa, curso temporal d'augua de la compleganza de lo río Barruezo, afluent de lo río Millars.

## Historia
Lo 18 de febrero de 1360 se menciona como *Jaccensis* en un texto en latín sobre impuestos que s'heba de fer pagar por lo bestiar que saliba d'Aragón y entraba en lo Reino de Valencia:

En lo sieglo XV fació part de la Sobrecullida de Mont-Albán. Estió una duana important a on se controlaba la entrada y salida de mercaderías y bestiar entre los reinos d'Aragón y Valencia. Se conserva tres manuscritos de l'actividat d'esta duana en las anyadas de 1444-1445, 1445-1446 y 1446-1447, textos que muestran la terminolochía en aragonés de productos que lo reino no produciba y que heba d'importar dende atras tierras, por eixemplo peixes de la mar Mediterrania. Estió tamién un punto d'introducción de productos exoticos de tierras de bien luent entre los que claman l'atención las mencions a turquesas y plumas, ventallos y uegos d'estrucio.

## Referencias

## Bibliografía
*Concepción Villanueva Morte *La trashumancia y los herbajes de ganado a través de la aduana de Barracas a mediados del siglo XV* publicau en lo libro *La trashumancia en la España mediterránea : historia, antropología, medio natural, desarrollo rural*, 2004, ISBN 84-87333-74-5 , pachinas 203-232.
Vincenzo Nibali

**Vincenzo Nibali**, naixito de Mecina o 14 de noviembre de 1984, ye un ciclista profesional italiano, que actualment forma parte d'a plantilla de l'equipo Trek-Segafredo..

D'Entre as suyas participación en as grans vueltas cal destacar o primer puesto en a clasificación cheneral d'o Tour de Francia de 2014 y un tercer en a mesma cursa en 2012, a cheneral y a combianada en a Vuelta a Espanya de 2010 y un atro segundo puesto en 2012, o primer puesto d'o Giro d'Italia de 2013 y 2016, a mas d'un segundo y un tercer puesto. En atras cursas por etapas cal destacar dos victorias en a Tirreno-Adriatico en as edcions de 2012 y 2013, y en o Giro d'o Trentino en as edicions de 2008 y 2013.

Estió miembro de l'equipo olimpico italiano de ciclismo en os Chuegos Olimpicos de Pekín 2008, Londres 2012 y Río 2016 y a mas campión de ciclismo en ruta d'Italia en as edicions de 2014 y 2015.

## Vinclos externos

*  Pachina web oficial.
*  Biografía y palmarés de Vincenzo Nibali a ''sitiodeciclismo.net''.
Foya de la Carrasca

**Foya de la Carrasca** (*Hoya de la Carrasca* en castellano) ye un casal de lo termin municipal d'Arcos de las Salinas, en la comarca de Gúdar-Chabalambre y en la provincia de Teruel. En l'anyo 1999 teneba una población de 2 habitants.

## Toponimia
Ye un toponimo transparent en aragonés, catalán y mozarabe formau a partir de "foya" ("plana con cierta concavidat", "clota"), y de "carrasca" (*[[Quercus ilex]]*). En textos medievals escritos en aragonés s'escribe a vegadas *Foya la Carrasca*, por eixemplo en un memorial de 1451 sobre una sentencia arbitral entre dos arrendadors d'impuestos:

## Cheografía
La Foya de la Carrasca ye situada a l'ueste d'Arcos de las Salinas y a piet de la sierra de Tortallada, muito cerca de la muga con lo termin municipal de Santa Cruz de Moya (Cuenca), La Puebla de Sant Miguel (Rincón d'Ademuz), y Aras de los Olmos (Los Serrans), en un territorio perteneixient a Aragón que desparte lo Rincón d'Ademuz de la resta de lo País Valenciano.

## Historia
En la Foya de la Carrasca hi babió una duana que controlaba lo transito de mercaderías entre los reinos d'Aragón y Valencia; en lo sieglo XV fació part de la Sobrecullida de Teruel.

En las Corz d'Alcanyiz de 1436 los representants de los habitants d'Ademuz y Castielfabib demandaban que no lis fesen pagar en ixa duana, que yera de paso obligau pa éls en un texto escrito en catalán:

## Referencias
Atalanta Bergamasca Calcio

A **Atalanta Bergamasca Calcio** ye un club de fútbol italiano, d'a ciudat de Bérgamo en Lombardía. Fue establito en 1907 y chuga en a Serie A italiana de fútbol.

## Equipación
* **Primera Equipación**: Camiseta azul y negra, pantalons negros y calzas negras.
* **Segunda Equipación**: Camiseta, pantalons y calzas blancas.

## Estadio

O estadio Atleti Azzurri d'Italia s'inaguró en 1928.

## Palmarés
* **[[Prima Divisione]] (1):** 1927-28.
* **[[Copa d'Italia]] (1):** 1962-63
* **[[Serie B (Italia)|Serie B]] (6):** 1939-40; 1958-59; 1983-84; 2005-06; 2010-11. 
* **[[Lega Pro Prima Divisione|Serie C1]] (1):** 1981-82.

## Datos d'o club
* Temporadas en a Serie A: 54
* Temporadas en a Serie B: 34
* Temporadas en a Serie C1: 1
* Millor posición en a liga: 5º (temporada 1947-48)
* Pior posición en a liga: 20º (temporada 2004-05)

## Referencias

## Vinclos externos
* Pachina oficial d'o club
Antepueyo

Un **antepueyo** (de lo francés *avant-butte*) ye un pueyo testimonio con un grau d'erosión tan abanzau que ha perdiu lo livel duro de lo suyo cabalto, que protecheba de la erosión a los livels mes baixos y tovos. Son de mida meya, menor que la de los pueyos testimonio de que proceden.

Pueden presentar formas conicas,, con lo cabalto de forma alomada (redondeyada y convexa), perdendo la horizontalidat de lo pueyo testimonio anterior.

Igual que los pueyos testimonio tipicos, son frecuents a lo piet de las muelas y frents de cuestas, manimenos desapareixen con mayor velocidat por l'acción de l'augua de plevia y lo viento por no tener un material duro que lo acubille.

Los antepueyos son frecuents en los Monegros, en especial en la zona de Chubierre. Eixemplos d'antepueyos son las "Tetas de Robres", lo "tozal de San Andrés" en Usón y "La Espada" en Pallaruelo de Monegros. Lo "tozal d'el Castellar" en El Tormillo presenta actualment forma de predicadera y ye en lo cabalto d'un antepueyo..

Fuera de los Monegros, Otón (Pozuelo d'Aragón), Burrén y Burrena (Frescano) son eixemplos d'antepueyo.

## Referencias

## Bibliografía
* Francisco Pellicer Corcellano y María Teresa Echevarría Arnedo: *Formas de relieve del centro de la depresión del Ebro*. Institución Fernando el Católico, 1989
* Fernando Biarge: *Piedra de arena. El paisaje monegrino*. Ediciones del Mallo, 2004.
Birolla

A **birolla** u **billolla** (de l'occitán *berdolha*) ye o conchunto de sustancias alimenticias que se consumen en diferents momentos d'o día. Una vegada que un organismo vivo se mincha os alimentos, istos proveyen d'elementos ta a suya normal nutrición y permiten a suya conservación.

En cualques zonas como a Fueva ha derivau o suyo significau enta *"[[lifara]]"*. La documenta, entre atros, o *Vocabulario Básico Bilingüe* d'Antonio Martínez, o *Diccionario Chistabín* de Brian Mott y o *Vocabulario de Baixo Peñas* de Fernando Blas y Fernando Romanos.

## Expresions comuns
Bi ha muitas expresions relacionadas con a birolla:

* *Fer a birolla*, cuan se son parando los alimentos ta minchar.
* *No piensa que en a birolla*, cuan una persona nomás piensa en minchar. 
* *Estar a l'aglor de la birolla*, significa estar a l'atisfa.
* *A birolla presta* u *a birolla feita*, cuan las cosas son feitas y no cal treballar.
* *A birolla y cama*, alochamiento con dreito tamién a comida u estada con tot pagau.
* *Chornal a birolla y cama*, antiga forma de pago por un treballo, en l'actualidat puet estar un complemento salarial.
* *Birollada*, abundancia de birolla u muita chent minchando.
* *A l'ulor d'a birolla*, vichilar u estar a l'aguaita.

## Notas


## Referencias
Chubierre

**Chubierre** (*Jubierre* en castellano) ye un lugar despoblau d'o termin municipal de Castillón de Monegros, en a comarca d'os Monegros y en a provincia de Uesca.

Un d'os zaguers restos d'esta población ye una ermita dedicada a Sant Miguel. Arredol de Chubierre bi ha un paisache con diferents formas erosivas, incluyindo bels antepueyos.

## Referencias
Nepza

**Nepza** estió un lugar con castiello cerca de Belchit, en la comarca de lo Campo de Belchit, y en la provincia de Zaragoza. Ye mencionau siempre con Belchit en textos de lo sieglo XII.

## Toponimia
Bel autor lo interpreta a partir de lo etnonimo de los berbers *[[Nafzawa]]*, un grupo tribal berber client d'Abderramán I que s'establió en diferents zonas d'Al Andalus dende lo sieglo VIII como por eixemplo Teruel y Villel (los Banu Amira y los Banu Gazlun yeran brancas de los *Nafzawa*), y a lo norte de lo Guadiana. Bi ha una rechión de Túniz dita Nafzawa (نفزاوة, transliterau d'acuerdo con a tradición francesa como *[[Nefzaoua]]*).

Por ser abandonau este nuclio de población lo toponimo cayó en desuso, estando la suya zaguera mención como *Neuza* en un texto de lo sieglo XVI de l'Archivo Historico Provincial de Zaragoza de lo Fondo Íxar referent a una partida de lo termin municipal de Belchit.

## Cheografía
Se suposa que corresponde a lo parache de Belchit huei conoixiu como *El Castillo*, en una muela muito cerca de Belchit Viello, con un chacimiento arqueolochico.

## Historia
Encara que s'interprete como un nuclio de población berber *[[Nafzawa]]*, no ye mencionau en fuents musulmanas medievals de la peninsula y las primeras mencions son en textos cristianos aragoneses escritos en latín medieval de los anyos 1125, 1164 y 1170. Este lugar con castiello remató por ser adhibiu como termin de Belchit, a on se reubicó la suya población.

## Referencias

## Bibliografía
* Miguel Arenillas Parra et al.: *La presa de Almonacid de la Cuba. Del mundo romano a la ilustración en la cuenca del río Aguasvivas*. Gobierno de Aragón, 1996.
Tercón

**Tercón** ye un casal de lo termin municipal de Belchit (Campo de Belchit, Zaragoza) situau chusto a lo nord-este de lo estreito de Malpasillo, a on la val de lo río Aguas s'ixampla de sopetón.

## Toponimia
Este toponimo se interpreta a partir de l'arabe *tarqun* "collidor d'impuestos". Ye citau a sobén en textos medievals locals por estar en una zona a on lo sinyor de Belchit teneba unas cuantas tierras patrimonials.

## Referencias
Alcanyicello

**Alcanyicello** (*Alcañicejo* en castellano) ye un lugar despoblau de l'actual termin municipal de Tosos, en lo Campo de Carinyena y en la provincia de Zaragoza.

## Toponimia
En textos medievals lo podemos veyer escrito sin diminutivo como *Alcanyiç*, con diminutivo *[[sufixo -ello|-ello]]* u la suya variant *-echo* (*Alcannicello*, *Alcanicillo*, *Alcanyicello*, *Alcanyicejo*), con diminutivo *[[sufixo -iello|-iello]]* (*Alcaniciello*, *Alcanyziello*), u con diminutivo *[[sufixo -uelo|-uelo]]* (*Alcanyiçuelo*). Tamién se vei en textos medievals l'apelativo *de la Uerba* (*Alcanniz de la Huerba*). La forma con sufixo *-ello* ye una forma que corresponde a la fonetica aragonesa y que se castellanizó dando l'actual toponimo *Alcañicejo*.

## Historia
En la Edat Meya bi habió un castiello que controlaba estratechicament lo paso por la Uerba. En fuents musulmanas andaluzas ya mencionan *Al Kanisa* en l'anyo 878 como un puesto de paso a on bi habió una batalla mientres una expedición contra Saraqusta. Tamién ye mencionau probablement en lo *[[Poema de Mio Cid]]*:

Alcanyicello fue reconquiesto en ixas envuentas d'Alifonso I lo Batallero, qui en aviento de l'anyo 1124 lo donó a los chirmans Fruela y Pelayo pero retenendo pa él una tercera part. 

Manimenos este lugar y castiello cambió de mans en muitas ocasions. Lo 20 d'agosto de 1348 lo compró la Comunidat de Daroca, pero pasó a mans de Ximeno de Bailo lo 12 d'octubre de 1364 por cesión de Pero lo Cerimonioso. Los zaguers dreitos reyals que i teneba lo rei fuoron vendius a Chuan Ferrández d'Heredia lo 12 de febrero de 1371. En 1372 lo rei remató cedendo este lugar y castiello a Gonzalo González de Lucio.

## Referencias

## Bibliografía
*  UBIETO ARTETA, Antonio: *Historia de Aragón*. Los pueblos y los despoblados 1 (Ed. Anubar. Zaragoza, 1984).
*  Eduardo Viñuales Cobos: *Red Natural de Aragón. Campo de Cariñena* nº 25, 2008.
*  José Luis Corral Lafuente: *Alcañiz de Huerva. Notas para su identificación*. Aragón en la Edad Media, ISSN 0213-2486, Nº 13, 1997 , pachinas. 41-64
Ailés

**Ailés** (*Aylés* oficialment en castellano), ye un lugar de lo termin municipal de Mezalocha, en la comarca de lo Campo de Carinyena y en provincia de Zaragoza.

## Historia
En l'anyo 1175 lo rei Alifonso II lo Casto lo cedió a lo Monesterio de Santa María de Chuncería, manimenos lo 7 de chinero de 1235 lo Monesterio de Rueda lo cedió a Chaime I d'Aragón, qui mes tarde lo 5 d'abril de 1252 lo donaría a Pelegrín d'Atrosiello. Entre los anyos 1188 y 1289 tenió lo títol de villa. En l'anyo 1845 fue adhibiu a Mezalocha.

## Bibliografía
* UBIETO ARTETA, Antonio, *Historia de Aragón*. Los pueblos y los despoblados 1 (Ed. Anubar. Zaragoza, 1984).
Barranco

Un **barranco** ye una forma erosiva de releu de versants abruptas y en forma linial creyada por l'augua corrient cuan erosiona lo suelo. Los barrancos tienen formas de vals chicas con unas midas que van dende metros a decenas de metros de fondura y amplura.

Determinaus barrancos u las suyas morfolochías se nombran en aragonés a vegadas como "galachos", concepto diferent de lo galachos de la Ribera d'Ebro, que son brazos secundarios u cauces abandonaus d'Ebro, a vegadas meandros abandonaus.

Los barrancos son lo resultau de la formación de vallons y regachos progresivament mes fondos y amplos. Las versants tienen mes tendencia a sufrir erosión en barrancos cuan desapareix la vechetación y l'augua corrient se leva lo suelo facilment, en especial en zonas con fuertes plevias y intensas tronadas. La erosión en galachos u barrancos se considera un indicador fisico d'erosión de grau 3 si los sulcos son d'escala metrica. La erosión en barrancos reduce la productividat de las tierras de cautivo favorindo la desertificación.

## Toponimia

En la toponimia lo nord-este de la Peninsula Iberica muitos barrancos corresponden a torrents, en especial a las suyas canals de desaugue, por eixemplo los barrancos d'Arás y Ascaso.

La caracteristica de no levar augua tot l'anyo (u levar-ne poca por un regular), ha feito que en bella zona d'aragón se nombre como "barrancos" a los arrigachos, que a diferencia de los verdaders barrancos no amuestran uns sinyals d'erosión tan visibles.

## Notas


## Referencias
José Lahoz

**José Lahoz Trol** conoixito esportivament como **José Lahoz**, naixito de Azuara, Provincia de Zaragoza, o 23 d'abril de 1916 y muerto en María de la Uerba o 15 de febrero de 2011, estió un ciclista aragonés pioner d'as competicions de ciclismo en Aragón. Mientres a suya carrera esportiva aconsiguió importants victorias ciclistas en Espanya, y no compitió garra vegata en cursas foranas.

## Biografía
Naixito en o Pantano de Moneva, a on treballaba su pai de pastor, pero inscrito en Azuara, fue o cuatreno de siet chirmans. Dica os 13 anyos fue pastor de uellas con una chirmana suya, dimpués prinpicio a treballar como aguador en a construcción d'o ferrocarril Zaragoza-Caminreal y con o suyos primer salarios compró a suya primera bicicleta.

Principió a competir en a pista de l'antigo velodromo de Torrero, o 2 de mayo de 1933 debutó fendo d'os cursas o mesmo diya: una de 25 vueltas en a que aconsiguió o segundo puesto y unatra de 50 en a que estió tercer. Ixe mismo anyo principió a competir en carretera y con 18 anyatas ganó o Campionato d'Aragón.

Ganó importants prebas d'a epoca pero no podió ganar garra etapa d'a Vuelta Ciclista Espanya en a que participó en tres ocasions (1945, 1947 y 1948), en a primera ocasión fue tercer en una etapa y en a 14ena. etapa d'a segunda aconsiguió un segundo puesto dezaga d'o finalizador Delio Rodríguez, que encara hue ye o ciclista con mas victorias de etapa. Partecipó en a primera edición d'a Vuelta a Aragón en a que ganó una etapa y luitó por a victoria dica que en una etapa no podió descansar y o diya següent tenió una mala etapa. En 1941 gana o *Circuito Ribera del Jalón*, muit prestichioso en ixa epoca, o circuito de Tafalla y o Gran Premio de Pascuas (1941 y 1943) y o Campionato d'Espanya Independient de 1951.

En as anyatas que partecipaba en cursas, con os premios d'as cursas no se podeba adedicar-se profesionalment a o ciclismo por ixo teneba una taller de reparación de bicicletas, y como yera muit conoixito no li mancaban clients.

## Vinclos externos
*  Pachina web d'o Memorial José Lahoz.
*  Ficha de José Lahoz en sitiodeciclismo.
*  ''Muere José Lahoz, el legendario patrón de los ciclistas aragoneses''.

## Referencias
Estadio Couto Pereira

O **Estadio Major Antônio Couto Pereira** (en portugués: Major Antônio Couto Pereira) anomenato tamién **Couto Pereira** y **Alto da Glória**, ye un estadio de fútbol situato en a ciudat de Curitiba en Brasil, a on chuga os suyos partius como local o Coritiba CF d'a Primera división brasilera de fútbol.

## Vinclos externos
*  Ficha de l'Estadio Couto Pereira.
*  Información de l'Estadio Couto Pereira en a pachina web d'o Coritiba DF.